stanford-oval/wikipedia huggingface dataset:
Dorothy Stringer High School
Tapahtumat > Koulun näytelmä

Neljänä iltana esitettävä tapahtuma sisältää monen oppilaan esityksiä, ryhmien koko vaihdellen esityksen, musikaalin tai näytelmän mukaan. Tapahtumassa on esitetty muun muassa Stephen Schwartzin ja John-Michael Telebakin Godspell vuonna 2003, Cole Porterin Anything Goes vuonna 2004, Sofokleen Antigone-tragediaan perustuvan Seamus Heaneyn The Burial at Thebes vuonna 2005, Lionel Bartin Oliver! vuonna 2006 ja sovitus William Goldingin Kärpästen herrasta vuonna 2007. Myös Shakespearen Romeo ja Julia on esitetty tapahtumassa vuonna 2008.
Tapahtumat > Tanssiesitys

Tässä kaksi päivää kestävässä tapahtumassa monet eri tanssiryhmät esittävät oman esityksensä, jota harjoitellaan tapahtumaa edeltänyt vuosi. Tanssiryhmien koko vaihtelee kahdesta jopa yli kahteenkymmeneenviiteen.
Tapahtumat > Kesäkonsertti

Kouluvuoden viimeisessä tapahtumassa koulun kuoro ja orkesteri esiintyvät. Tämä tapahtuma on erityisen merkittävä 11. vuoden oppilaille, joista monet ovat liittyneet koulun musiikkitoimintaan aloittaessaan koulun ja jotka pian lähtevät koulusta valmistautuakseen GCSE-kokeisiin.
Tapahtumat > Urheilupäivä

Urheilupäivää vietetään paikallisella Withdean Stadiumilla ja siihen osallistuvat 7-9-luokkien oppilaat. Oppilaat viettävät koko aamupäivän kilpaillen juoksulajeissa ja kentällä. Voittajaluokka saa osakseen merkittävää huomiota.
Tapahtumat > Tapahtumaviikko

Tällä lukukauden toiseksi viimeiselle viikolla muun muassa koulun orkesteri matkustaa ulkomaille, kuten Prahaan vuonna 2003, tehdään ympäristömatka ulkomaille, kuten Le Havreen vuonna 2004 ja matka Luoteis-Walesiin sekä muita pienempiä matkoja.
Tapahtumat > DiSH ja vuosikirja

Vuonna 2006 Dorothy Stringer High School muutti kuukausittaisen uutiskirjeensä muodon, lähestymistavan ja ulkoasun ja korvasi sen uudella. Panostaminen oppilaiden osallistumiseen johti oppilaiden kirjoitusryhmän perustamiseen. Uusi uutiskirje nimettiin DiSH:ksi ja se pyrkii olemaan olennainen ja merkittävä koulun oppilaille. Lisäksi uutiskirjeen sisältö on muuttunut lähemmäs aikakauslehteä. Osittain tästä muutoksesta johtuen, vuonna 2007 koulu jatkoi luomalla koulun ensimmäisen, virallisen vuosikirjan. Kirja sisälsi kuvia sen hetkisistä 11. vuoden opiskelijoista ajalta, jolloin he olivat tulleet kouluun, sekä tietoa matkoista ja palkinnoista, joita he olivat tehneet ja saavuttaneet.
Kiista

Syyskuussa 2009 paljastui, että eräs koulun henkilökunnan vanhempi jäsen oli pidätetty saman vuoden heinäkuussa epäiltynä säädyttömien lasten kuvien hallussapidosta. Dorothy Stringer High School yritti estää skandaalin ilmoittamalla ensin asiasta vanhemmille kirjeitse ja myöhemmin paikallislehdessä. Kyseinen opettaja erotettiin koulun henkilökunnasta välittömästi.
Aiheesta muualla

Oppilaitoksen nettisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
FC Rot-Weiß Erfurt

FC Rot-Weiß Erfurt e. V. on saksalainen jalkapalloseura Erfurtista.
Joukkueen kannattajat
Historia

Seura on voittanut DDR-Oberligan kahdesti vuosina 1954 ja 1955. Se voitti myös vuonna 1949 Neuvostoliiton miehitysalueen mestaruuden. Kansainvälisesti paras saavutus on UEFA Cupin toiselle kierrokselle pääsy vuonna 1992.
Viime kaudet

| 0 | 1 | 2 |
| --- | --- | --- |
| Kausi | Sarja (taso) | Sijoitus |
| 1999-2000 | Regionalliga Nordost (III) | 7. |
| 2000-01 | Regionalliga Süd (III) | 15. |
| 2001-02 | Regionalliga Süd | 5. |
| 2002-03 | Regionalliga Süd | 9. |
| 2003-04 | Regionalliga Süd | 2. |
| 2004-05 | 2. Bundesliiga (II) | 18. |
| 2005-06 | Regionalliga Nord (III) | 14. |
| 2006-07 | Regionalliga Nord | 11. |
| 2007-08 | Regionalliga Nord | 7. |
| 2008-09 | 3. Liga (III) | 10. |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (saksaksi)
Steigerwaldstadion
Eva Ahlströmin sairaala

| Eva Ahlströmin sairaala |
| --- | --- |
 Eva Ahlströmin sairaala 1910-luvulla.
Osoite:  Eva Ahlströmin tie 8, Pori
Koordinaatit:  61°35′43″N, 21°51′24″E
Rakennustyyppi:  sairaala
Valmistumisvuosi:  1912
Suunnittelija:  Lars Sonck
Tyylisuunta:  jugend, kansallisromantiikka
Julkisivumateriaali:  puu
 
Lisää rakennusartikkeleitaArkkitehtuurin teemasivulla
Eva Ahlströmin sairaala oli vuosina 1912–1960 Noormarkussa toiminut yksityinen sairaala. Arkkitehti Lars Sonckin suunnittelema sairaalarakennus toimi myöhemmin Noormarkun terveyskeskuksena, kunnes sen viereen valmistui nykyinen terveysasema 1970-luvulla.
Historia

Sairaala sai alkunsa vuonna 1908, jolloin A. Ahlström Oy:n pääjohtaja Eva Ahlström lahjoitti 60-vuotispäivänään Noormarkun kunnalle suuren rahasumman sairaalaa varten. Lars Sonckin suunnittelema jugendtyylinen rakennus valmistui kesäkuussa 1912 Noormarkun kirkonkylän tuntumaan Noormarkunjoen etelärannalle. Sairaalaa ylläpiti A. Ahlströmin rahoittama säätiö, mutta se toimi perustamisestaan lähtien tavallisen kunnansairaalan tavoin. Sairaalan vieressä olivat Antti Ahlströmin lahjoitusvaroin vuonna 1903 perustettu Turvakodiksi kutsuttu Noormarkun ruukin työläisille tarkoitettu vanhainkoti  sekä 1916 rakennettu Walter Thomén suunnittelema ylilääkärin virka-asunto.
Valmistuessaan sairaala käsitti kuusihuoneisen yleisosaston, viisihuoneisen synnytysosaston sekä kaksihuoneisen keuhkotautiosaston. Potilaspaikkoja oli yhteensä 27, joista 14 kuului yleis-, kahdeksan keuhkotauti- ja viisi synnytysosastolle. Huippunykyaikaisessa rakennuksessa oli muun muassa tuolloin harvinaiset keskuslämmitys ja vesijohtojärjestelmä. Ylilääkäreinä toimivat Noormarkun kunnanlääkärit, joista sairaalan toimintaa kehitti erityisesti Aleksis Tefke. Hän hankki muun muassa 1925 röntgenlaitteen, jollaisia Noormarkun ohella oli vain kolmessa suomalaisessa sairaalassa. Vuonna 1933 sairaalaan perustettiin lasten ortopedinen osasto.
Kohonneiden kustannusten vuoksi Ahlström myi vuonna 1945 osan sairaalasta Noormarkun, Ahlaisten ja Pomarkun kunnille. Vuonna 1953 turvakoti lopetti toimintansa ja sen tilat muutettiin uudeksi synnytysosastoksi. Samana vuonna yhtiö lahjoitti sairaalan ja turvakodin rakennukset tontteineen Noormarkun, Ahlaisten ja Pomarkun muodostamalle kuntayhtymälle. Säätiö lakkautettiin 1959 ja vuotta myöhemmin sairaala siirtyi lopullisesti kuntainliiton omistukseen. Kuntainliitolle siirryttyään sairaala jatkoi toimintaansa Noormarkun terveyskeskuksena, jolle rakennettiin nykyaikaiset tilat sairaalan viereen 1970-luvulla. Seuraavan vuosikymmenen puolivälissä rakennus peruskorjattiin vanhusten päivätoimintakeskukseksi.
Ylilääkärit

Gunnar Hjelt 1912–1913
Edvin Nylander 1913–1917
Aleksis Tefke 1918–1931
Hugo Hublin 1932–1933
Björn Backlund 1933–1936
Torsten Frölander-Ulf 1935–1947
Björn Nyman 1947–1956
Sinikka Lukka 1956–1960
Fortezza Medicea di Girifalco

Fortezza di Girifalco
Fortezza Medicea di Girifalco on linnoitus, joka sijaitsee Cortonan kaupungissa.
Historia

Kaupungin korkeimmalla paikalla on todennäköisesti ollut linnoitus jo muinaisilla ajoilla. Alueella näkyy vieläkin osia etruskilaislinnoituksesta. Varhaisimmat kirjatut tiedot tällä paikalla olleesta linnoituksesta ovat vuodelta 1258.
Nykyinen linnoitus rakennettiin 1556-1561 suurherttua Cosimo I de' Medicinin käskystä. Linnoituksen suunnitteli kuuluisa sotilasinsinööri Gabrio Serbelloni, joka oli myös paavi Pius IV veljenpoika. Linna on puolisuunnikkaan muotoinen ja sitä ympäröivässä linnakkeessa on neljä bastionia, joista linnaa oli hyvä puolustaa.
Vuonna 1943 Saksan joukot piilottivat yli sata tonnia kultaa Fortezzan linnoitukseen. Suuri osa kullasta vietiin pois ennen sodan päättymistä, mutta amerikkalaisten vallatessa linnoituksen, kultaa oli jäljellä vielä yli 40 miljoonan euron arvosta.
Nykyisyys

Linnoitusta on viime vuosina kunnostettu ja se on vielä osittain suljettu (2009). Linnoitukseen pääsee tutustumaan ja siellä pidetään erilaisia kulttuuritapahtumia, kuten nykytaiteen näyttelyitä.
Aiheesta muualla

Kuvia tai muita tiedostoja aiheesta Fortezza Medicea di Girifalco Wikimedia Commonsissa
Fernando Ribeiro

Fernando Ribeiro vuonna 2007 Krakovassa.
Fernando Ribeiro (s. 26. elokuuta 1974, Lissabon, Portugali) on portugalilainen runoilija ja muusikko, joka tunnetaan parhaiten metal -yhtye Moonspellin laulajana. Ribeiro opiskeli filosofiaa neljä vuotta Lissabonin yliopistossa. Ribeiro on laulanut vuodesta 1989 lähtien Moonspellissä, joka julkaisi ensimmäisen täysimittaisen albuminsa Wolfheartin vuonna 1995. Ribeiro kirjoittaa kaikki Moonspellin sanoitukset. Hän on myös julkaissut kolme runokirjaa, Como Escavar um Abismo (2001), As Feridas Essenciais (2004) ja Diálogo de Vultos (2007).
Ribeiron puoliso on portugalilainen laulaja Sónia Tavares (s. 1977). Heillä on yhteinen lapsi
Aiheesta muualla

Kuvia tai muita tiedostoja aiheesta Fernando Ribeiro Wikimedia Commonsissa
Moonspell
| --- | --- |
Studioalbumit:   Wolfheart  Irreligious  Sin/Pecado  The Butterfly Effect  Darkness and Hope  The Antidote  Memorial  Night Eternal  Alpha Noir/Omega White  Extinct  1755  Hermitage 
Kokoelmat:   The Great Silver Eye  Under Satanæ 
Livealbumit:   Lusitanian Metal  Lisboa Under the Spell 
EP:t:   Under the Moonspell  2econd Skin
Sergio Hernández

Sergio Hernández -nimisiä henkilöitä ovat muun muassa:
Sergio Hernández, espanjalainen autourheilija
Sergio Hernández, argentiinalainen koripallovalmentaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sergio Hernández”, voi hakea sivunnimihaulla, laajalla sivunnimihaulla tai tekstihaulla.
Savannitöyhtöheinä

| Savannitöyhtöheinä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Töyhtöheinät Themeda
Laji::  triandra
Kaksiosainen nimi
 Themeda triandra  Forssk. 
Katso myös
   Savannitöyhtöheinä Wikispeciesissä   Savannitöyhtöheinä Commonsissa 
Infobox OKVirheellinen NIMI-arvo: 
Savannitöyhtöheinä (Themeda triandra) on heinäkasvien (Poaceae) heimoon, töyhtöheinien (Themeda) sukuun kuuluva kasvilaji. Se on monivuotinen, hidaskasvuinen ja mätästävä heinälaji. Sen varret ovat kasvutavaltaan pystyjä ja voivat kasvaa 30–200 cm korkeiksi.
Savannitöyhtöheinää tavataan laajalti Afrikassa, Aasiassa Filippiineille asti sekä Australiassa. Itäisessä Afrikassa savannitöyhtöheinä on valtalaji heinämailla 1200–2000 metrin korkeudessa. Yleisesti ottaen savannitöyhtöheinä kasvaa heinämailla tai muilla avoimilla alueilla merenpinnasta aina yli 3000 metrin korkeuteen asti. Laji kasvaa etenkin savisella maaperällä.
Savannitöyhtöheinää kerätään toisinaan luonnosta paikalliseen käyttöön oljiksi. Lakastuneet varret sisältävät tosin vetysyanidia. Savannitöyhtöheinän siemeniä on myös syöty aikoina, jolloin parempaa ravintoa ei ole ollut saatavilla. Lisäksi lajia on käytetty lääkekasvina. Eteläisessä Afrikassa lajin esiintyminen indikoi maaperän olevan hyvää ananasten kasvatukselle.
Filistealaisen kulttuurin Corinne Mamane -museo

| Museo Philistine Culture המוזיאון לתרבות הפלשתים ע"ש קורין ממן |
| --- | --- |

Tyyppi:  taide- ja kulttuurihistoriallinen museo
Sijainti:  16 HaShayatim, Ashdod, Israel
Perustettu:  1990
Kotisivut:  www.phcm.co.il/en
Koordinaatit:  31°47′56″N, 34°38′31″E
 fiMuseo Philistine Culture 
   
Filistealaisen kulttuurin Corinne Mamane -museo (hepr. ‏המוזיאון לתרבות הפלשתים ע"ש קורין ממן‎, engl. The Corinne Mamane Museum of Philistine Culture) on arkeologinen filistealaisten kulttuuria esittelevä museo Ashdodissa Israelissa. Museo on ainoa filistealaisten kulttuurille omistettu museo maailmassa.
Aiheesta muualla

Kuvia tai muita tiedostoja aiheesta Filistealaisen kulttuurin Corinne Mamane -museo Wikimedia Commonsissa
Corinne Mamane Museum of Philistine Culture
Shelley Hennig

| Shelley Hennig |
| --- | --- |
 Shelley Hennig heinäkuussa 2017
Henkilötiedot
Syntynyt: 2. tammikuuta 1987 (ikä 37) Destrehan, Louisiana, Yhdysvallat
Aiheesta muualla
shelley-hennig.com
IMDb 
Elonet
Shelley Catherine Hennig (s. 2. tammikuuta 1987 Destrehan, Louisiana, Yhdysvallat) on yhdysvaltalainen malli ja näyttelijä, joka tunnetaan esimerkiksi televisiosarjasta Teen Wolf (2014–2017) sekä elokuvista Unfriended (2014) ja Ouija (2014).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shelley Hennig
Sami Paatero

Sami Paatero (s. 1972) on suomalainen liike-elämän vaikuttaja ja virkamies. Hän toimi oikeusministeri Antti Häkkäsen erityisavustajana 2018–2019. Aiemmin Paatero oli liikenne- ja kuntaministeri Paula Risikon valtiosihteeri 2014–2015.
Koulutukseltaan Paatero on oikeustieteiden kandidaatti. Hän työskenteli ulkoasiainministeriössä lainsäädäntösihteerinä 1999–2000, neuvottelevana virkamiehenä liikenne- ja viestintäministeriössä 2001–2002 ja vanhempana hallitussihteerinä puolustusministeriössä 2002–2007. Joulukuussa 2007 Paatero aloitti sisäasiainministeri Anne Holmlundin erityisavustajana. Tammikuussa 2009 hän siirtyi viestintäministeri Suvi Lindénin erityisavustajaksi. 1. elokuuta 2009 Paatero aloitti kokoomuksen eduskuntaryhmän pääsihteerinä. Hän toimi tehtävässä kevääseen 2012, jolloin hän siirtyi teknologiayritys Upcoden palvelukseen.
Sami Paateron isä on entinen poliisiylijohtaja Mikko Paatero.
François-Xavier Marinelli

| François-Xavier Marinelli> Henkilötiedot |
| --- | --- |
Syntynyt: 1991
Kansalaisuus:   Belgia
Kyokushin-ottelija
Aktiivisena:  2009–
Pituus:  175 cm
Paino:  69 kg
Painoluokka:  Kevytsarja
Seura(t):  Eiki Dojo
Vyöarvo:  2. dan
| Mitalit> Maa:   Belgia.Miesten kyokushin.Espanjan Open  | Mitalit> Maa:   Belgia.Miesten kyokushin.Espanjan Open  | Mitalit> Maa:   Belgia.Miesten kyokushin.Espanjan Open  | Maa:   Belgia> Miesten kyokushin. |
| --- | --- | --- | --- |
|  Kultaa | Badalona 2022 | -70 kg |  |
|  Pronssia | Badalona 2019 | -70 kg |  |
| Belgian Open  | Belgian Open  | Belgian Open  |  |
|  Hopeaa | 2015 | -70 kg |  |
|  Hopeaa | 2017 | -70 kg |  |
|  Pronssia | Roux 2023 | -80 kg |  |
| Lyon Open  | Lyon Open  | Lyon Open  |  |
|  Pronssia | Lyon 2016 | -70 kg |  |
| Bayeux Open  | Bayeux Open  | Bayeux Open  |  |
|  Pronssia | Bayeux 2011 | -70 kg |  |
| Copa Águilas  | Copa Águilas  | Copa Águilas  |  |
|  Pronssia | Murcia 2014 | -70 kg |  |
François-Xavier Marinelli (s. 1991) on belgialainen kevytsarjan karateka. Hän voitti Kyokushinin Espanjan mestaruuden 2022.
Kilpaura

Joulukuussa 2011 Marinelli saavutti pronssia Bayeux Openissa voitettuaan mitalikamppailussa maanmiehensä Anthony Gomezin.
Toukokuussa 2014 hän oli mukana Bulgarian EM-kilpailuissa. Lokakuussa Marinelli saavutti vielä pronssia Águilas Cupissa, Espanjassa.
Toukokuussa 2015 Marinelli oli mukana Saksan EM-kilpailuissa, jossa hän hävisi avauskierroksella EM-pronssimitalistille Alberto Anzalonelle. Marraskuussa Marinelli saavutti hopeaa Belgian Openissa hävittyään loppuottelussa Abdel Zainelle.
Marinelli saavutti pronssia Lyonin Openissa 2016. Toukokuussa hän oli mukana Bulgarian EM-kilpailuissa, jossa hän kohtasi avauskierroksella Eduard Harvardtin.
Toukokuussa 2017 Marinelli oli mukana Ranskan EM-kilpailuissa. Hän voitti avauskierroksellaan Timothee Kuper Ramacciottin ja hävisi toisella kierroksella David Varalle. Lokakuussa Marinelli saavutti hopeaa Belgian Openissa hävittyään loppuottelussa Nassim Larabille. Marraskuussa hän oli mukana Romanian Euroopan Openissa, jossa Marinellin sijoittui 16 parhaan joukkoon. Hän voitti avauskierroksella Andrei Borodinin ja toisella kierroksella hävisi ipponilla Maksim Jekimoville.
Maaliskuussa 2019 Marinelli saavutti pronssia Espanjan Openissa. Toukokuussa hän oli mukana Puolan EM-kilpailuissa. Hän sijoittui 16 parhaan joukkoon, hävittyään Samuel Quesadalle tuomariäänin. Marraskuussa Marinelli oli mukana MM-kilpailuissa, jotka käytiin avoimessa painoluokassa.  Hän hävisi avausottelunsa 30 kiloa painavemmalle Tatsuma Yamagawalle.
Marinelli oli mukana 2021 marraskuussa Puolan EM-kilpailuissa, jossa hän hävisi avauskierroksella Albert Reyesille.
Kilpaura > Espanjan mestaruus (2022)

Toukokuussa 2022 Marinelli saavutti kevytsarjan Espanjan mestaruuden. Kesäkuussa hän oli mukana Bulgarian EM-kilpailuissa, jossa Marinelli hävisi avauskierroksella Michał Kalmusille.
Huhtikuussa 2023 Marinelli saavutti Belgian Openissa pronssia alle 80-kiloisten sarjassa. Marraskuussa 2023 hän oli mukana MM-kilpailuissa. Marinelli eteni suoraan toiselle kierrokselle, jossa hän hävisi Danil Goriushkinille.
EM-sijoitukset

| Paikka | Päivä | Sijoitus |
| --- | --- | --- |
|  Bulgaria | 18.5.2014 | ? |
|  Saksa | 9.5.2015 | 43. |
|  Bulgaria | 22.5.2016 | ? |
|  Ranska | 21.5.2017 | 14. |
|  Romania | 28.11.2017 | 16. |
|  Puola | 29.5.2019 | 16. |
|  Puola | 14.11.2021 | 9. |
|  Bulgaria | 12.6.2022 | 11. |
F1 2018

| F1 2018 |
| --- | --- |

 F1 2018 pelin kansikuva.
Kehittäjä:  Codemasters Birmingham
Julkaisija:  Codemasters
Jakelija:  Bandai Namco Entertainment
Säveltäjä:  Brian Tyler
Pelisarja:  Formula 1
Pelimoottori:  EGO Engine 4.0
Julkaistu:  EU 24. elokuuta 2018
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 4 Xbox One Microsoft Windows
Jakelumuoto:  Digitaalinen jakelu, Blu-ray-levy ja digitaalinen lataus
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK   : 
F1 2018 on Codemastersin kehittämä ajopeli, joka perustuu Formula 1 -kauteen 2018. Peli julkaistiin PlayStation 4-, Xbox One- ja Microsoft Windows -alustoille 24. elokuuta 2018.
Peli sisältää kaikki kauden 2018 tallit, kuljettajat ja radat. Peliin palaa myös F1 2011 tuttu haastattelu, joka vaikuttaa myös pelaajan uraan.
Tallit ja kuljettajat

| Talli | Valmistaja | Auto | Moottori | Renkaat | Nro | Kuljettaja |
| --- | --- | --- | --- | --- | --- | --- |
|  Mercedes AMG Petronas Motorsport | Mercedes | F1 W09 EQ Power+ | Mercedes | P | 44 |  Lewis Hamilton |
|  Mercedes AMG Petronas Motorsport | Mercedes | F1 W09 EQ Power+ | Mercedes | P | 77 |  Valtteri Bottas |
|  Scuderia Ferrari | Ferrari | SF71H | Ferrari | P | 5 |  Sebastian Vettel |
|  Scuderia Ferrari | Ferrari | SF71H | Ferrari | P | 7 |  Kimi Räikkönen |
|  Aston Martin Red Bull Racing | Red Bull Racing | RB14 | TAG Heuer | P | 3 |  Daniel Ricciardo |
|  Aston Martin Red Bull Racing | Red Bull Racing | RB14 | TAG Heuer | P | 33 |  Max Verstappen |
|  Sahara Force India F1 Team | Force India | VJM11 | Mercedes | P | 11 |  Sergio Pérez |
|  Sahara Force India F1 Team | Force India | VJM11 | Mercedes | P | 31 |  Esteban Ocon |
|  Williams Martini Racing | Williams | FW41 | Mercedes | P | 18 |  Lance Stroll |
|  Williams Martini Racing | Williams | FW41 | Mercedes | P | 35 |  Sergei Sirotkin |
|  Renault Sport Formula One Team | Renault | R.S.18 | Renault | P | 27 |  Nico Hülkenberg |
|  Renault Sport Formula One Team | Renault | R.S.18 | Renault | P | 55 |  Carlos Sainz |
|  Red Bull Toro Rosso Honda | Scuderia Toro Rosso | STR13 | Honda | P | 10 |  Pierre Gasly |
|  Red Bull Toro Rosso Honda | Scuderia Toro Rosso | STR13 | Honda | P | 28 |  Brendon Hartley |
|  Haas F1 Team | Haas | VF-18 | Ferrari | P | 8 |  Romain Grosjean |
|  Haas F1 Team | Haas | VF-18 | Ferrari | P | 20 |  Kevin Magnussen |
|  McLaren F1 Team | McLaren | MCL33 | Renault | P | 2 |  Stoffel Vandoorne |
|  McLaren F1 Team | McLaren | MCL33 | Renault | P | 14 |  Fernando Alonso |
|  Alfa Romeo Sauber F1 Team | Sauber | C37 | Ferrari | P | 9 |  Marcus Ericsson |
|  Alfa Romeo Sauber F1 Team | Sauber | C37 | Ferrari | P | 16 |  Charles Leclerc |
Radat

| Nro | Kilpailu | Rata |
| --- | --- | --- |
| 1 |  Australian Grand Prix | Melbourne Grand Prix Circuit, Melbourne |
| 2 |  Bahrainin Grand Prix | Bahrain International Circuit, Sakhir |
| 3 |  Kiinan Grand Prix | Shanghai International Circuit, Shanghai |
| 4 |  Azerbaidžanin Grand Prix | Bakun katurata, Baku |
| 5 |  Espanjan Grand Prix | Circuit de Barcelona-Catalunya, Montmeló |
| 6 |  Monacon Grand Prix | Circuit de Monaco, Monte Carlo |
| 7 |  Kanadan Grand Prix | Circuit Gilles Villeneuve, Montreal |
| 8 |  Ranskan Grand Prix | Circuit Paul Ricard, Le Castellet |
| 9 |  Itävallan Grand Prix | Red Bull Ring, Spielberg |
| 10 |  Britannian Grand Prix | Silverstone Circuit, Silverstone |
| 11 |  Saksan Grand Prix | Hockenheimring, Hockenheim |
| 12 |  Unkarin Grand Prix | Hungaroring, Mogyoród |
| 13 |  Belgian Grand Prix | Circuit de Spa-Francorchamps, Stavelot |
| 14 |  Italian Grand Prix | Autodromo Nazionale Monza, Monza |
| 15 |  Singaporen Grand Prix | Marina Bay Street Circuit, Singapore |
| 16 |  Venäjän Grand Prix | Sotši Autodrom, Sotši |
| 17 |  Japanin Grand Prix | Suzuka Circuit, Suzuka |
| 18 |  Yhdysvaltain Grand Prix | Circuit of the Americas, Austin |
| 19 |  Meksikon Grand Prix | Autódromo Hermanos Rodríguez, México |
| 20 |  Brasilian Grand Prix | Autódromo José Carlos Pace, São Paulo |
| 21 |  Abu Dhabin Grand Prix | Yas Marina Circuit, Abu Dhabi |
Sami Partanen

Sami Partanen voi tarkoittaa seuraavia henkilöitä:
Sami Partanen, suomalainen jääkiekkoerotuomari
Sami Partanen, suomalainen pesäpalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sami Partanen”, voi hakea sivunnimihaulla, laajalla sivunnimihaulla tai tekstihaulla.
Sekundäärinen alkoholi

2-butanoli
Sekundäärinen alkoholi on alkoholi, jossa hydroksyyliryhmä (-OH) on kiinnittynyt hiileen, josta lähtee sidokset kahteen muuhun hiileen. Yksinkertaistettuna voidaan sanoa, että hydroksyyliryhmän tulee olla keskellä hiiliketjua.
Sekundääriset alkoholit hapettuvat ketoneiksi. Esimerkiksi 2-propanoli hapettuu sopivissa olosuhteissa propanoniksi eli asetoniksi.
Savannivahanokka

| Savannivahanokka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Loistopeipot Estrildidae
Suku::  Vahanokat Estrilda
Laji::  melpoda
Kaksiosainen nimi
 Estrilda melpoda  (Vieillot, 1817) 
Katso myös
   Savannivahanokka Wikispeciesissä   Savannivahanokka Commonsissa 
Infobox OKNimi-testi OKIUCN-testi OK: 
Savannivahanokka (Estrilda melpoda) on loistopeippojen heimoon kuuluva varpuslintu.
Levinneisyys

Savannivahanokkaa tavataan luonnonvaraisena Afrikan länsi- ja keskiosissa. Lajia on kuvattu yleisestä tai paikallisesti yleisestä runsaslukuiseksi, ja sen kannankehitys on vakaa. Se on luokiteltu elinvoimaiseksi.
Sekveenit

Sekveenit tai sekvanit (lat. Sequani) olivat gallialainen heimo. He voittivat vuonna 60 eaa. heedut Ariovistuksen johtamien sveebien avustuksella. Caesar voitti sveebit 58 eaa. ja karkotti nämä takaisin Germaniaan. Caesar myös pakotti sekveenit palauttamaan anastamansa maan ja omaisuuden takaisin heeduille. Tästä katkeroituneena sekveenit liittyivät 52 eaa. Vercingetorixin johtamaan kapinaan roomalaisia vastaan.
Salaiset arkistot

Salaiset arkistot (engl. The Chronicle) oli lyhytikäinen television scifi-sarja, jota Yhdysvalloissa esitti Sci Fi Channel -kanava. Sarjaa tehtiin kaikkiaan 22 jaksoa joiden ensiesitys Yhdysvalloissa oli 14. heinäkuuta 2001 - 22. maaliskuuta 2002. Salaiset Arkistot -sarja on joskus sekoitettu toiseen scifi-sarjaan: Salaiset kansiot.
Aiheesta muualla

Salaiset arkistot Internet Movie Databasessa (englanniksi)